Sargon Akadski
Sargon Akadski (akadski jezik: 𒈗𒁺 Šarru-kīnu "Zakoniti kralj"; poznat i kao "Sargon Veliki" i "Veliki kralj; o. 2350. p. n. e – o. 2279. p. n. e) bio je semitski, akadski vladar i osnivač grada Akad. Poznat je u historiji kao "Gospodar četiri strane svijeta" i prvi vladar koji je uspio osvojiti i ujediniti sve sumerske gradove-države u jedinstvenu državu Akad. Bio je utemeljitelj Akadske dinastije i prvog višenacionalnog carstva koje je obuhvatalo velike dijelove Mezopotamije između Perzijsko-arapskog zaljeva i Sredozemnog mora: dijelove današnjeg zapadnog Irana, Male Azije i Sirije. Bio je osnivač prve semitske dinastije u tom području, a smatra se i osnivačem mezopotamske vojne tradicije.